**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL PATAISOS KOEFICIENTO, RODANČIO SOCIALINIO BŪSTO AR KITO SAVIVALDYBĖS BŪSTO BŪKLĘ (NUSIDĖVĖJIMĄ) NUSTATYMO“**

**1. Sprendimo projekto esmė, tikslai ir uždaviniai** – nustatyti pataisos koeficientų, rodančių socialinio būsto ar kito savivaldybės būsto būklę (nusidėvėjimą) dydžius. Šie koeficientai naudojami apskaičiuojant savivaldybės būsto ir socialinio būsto nuomos mokesčius, vadovaujantis nuo 2015 m. sausio 1 d. įsigaliojusia Savivaldybės būsto ir socialinio būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, patvirtinta Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl valstybės ir savivaldybių gyvenamųjų patalpų nuomos mokesčio apskaičiavimo tvarkos aprašo patvirtinimo“ (Lietuvos Respublikos Vyriausybės 2014 gruodžio 23 d. nutarimo Nr. 1487 redakcija)“ (toliau-Metodika).

**2. Projekto rengimo priežastys ir kuo remiantis parengtas sprendimo projektas.**

Metodikos II ir III skyriuose nurodytose Savivaldybės socialinio būsto ir Savivaldybės būsto( išskyrus socialinį būstą) nuomos mokesčio apskaičiavimo formulėse koeficiento Ki, rodančio savivaldybės socialinio būsto ar kito savivaldybės būstobūklę (nusidėvėjimą)reikšmės, kai būsto nusidėvėjimas yra didesnis, nei 30 procentų, pateiktosintervaluose, tai yra Ki reikšmė gali būti:

- **nuo 1 iki 0,8,** kai būsto nusidėvėjimas nuo 30 iki 60 procentų;

- **nuo 0,8 iki 0,5,** kai būsto nusidėvėjimas yra didesnis kaip 60 procentų.

Apskaičiuojant nuomos mokestį pagal naująją Metodiką , siūloma nustatyti šias konkrečias Ki reikšmes:

* būstui, kurio nusidėvėjimas yra nuo 31 iki 60 procentų, - 0,8;

- būstui, kurio nusidėvėjimas yra didesnis nei 60 procentų - 0,6.

**3. Kokių rezultatų laukiama.**

Savivaldybės tarybos sprendimu nustačius konkrečias koeficiento Ki reikšmes, apskaičiuojant Savivaldybės socialinio būsto ir Savivaldybės būsto (išskyrus socialinį būstą) nuomos mokestį būtų išvengta klaidų dėl skirtingų Ki taikymo, esant tai pačiai būsto būklei (nusidėvėjimui).

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė